Ordizia Rugby Elkartea

Ordizia Rugby Elkartea Gipuzkoako errugbi taldea da, egoitza Ordizian duena, Goierri eskualdean. Etxeko partidak Altamira estadioan jokatzen ditu. 2022-23 denboraldian, Espainiako Ohorezko mailan parte hartzen ari da. Hiru aldiz izan da ligako finalista, azkena 2021-22 denboraldian.

Historia 

Ordizia Rugby Elkartea 1973an sortu zen, eta urte guzti hauetan zehar Ordizia eta Goierri eskualdeko kirol munduari estuki lotua egon da.

Jada sorreratik Goierriko gazteak talde honetako ekitaldi ugaritan parte hartu dute, gainera errugbi talde honek Ordizia udalerriaren izena hainbat herrialde ezberdinetan barna ezagutzera eman du: Italia, Portugal, Frantzia, Eskozia, Gales... bai eta Espainiar Estatuko lurralde eta erkidegoetan ezberdinetan ere.

Idiazabal udalerrian egoitza duen AMPO enpresa bere babeslea bilakatu zenetik, taldeak AMPO Ordizia Rugby izena darama.

2005an Ohorezko mailara igotzeko balentria lortu eta handik aurrera gorunzko bilakaera etengabea izan du.

Jada 2010-2011 denboraldian errebelazio taldea izan zen. Azkenik, denboraldi hartako txapeldunordea bihurtu zelarik. Gertakari hauk taldearentzat sekulako lorpena izan zen, gutxigatik txapelduna ez izateaz gain, Club de Rugby La Vila txapeldunarengandik puntu bakarrera gelditu baitzen.

Hurrengo urteetan maila bikaina lortu zuen eta besteak beste 2012 eta 2013an Errege Kopako txapeldun izan zen.

Uniformea

Palmaresa 
1973an sortutako taldeak 2005ean lehenbiziko aldiz lortu zuen ohorezko mailara igotzea.

 Ohorezko maila
 Txapeldunordea: 2011, 2012, 2022
 Errege Kopa
 Txapelduna: 2012, 2013
 Espainiako Errugbi Superkopa
 Finalista: 2011, 2012
 Ohorezko B maila:
 Txapelduna (1): 2005

Azken denboraldiak

Espainiako Ohorezko mailako txapelketa 

 2019-2020 denboraldian COVID-19 pandemiaren erruz Liga 17. jardunaldia jokatu ondoren eten zen.

B taldea 
Gizonezkoen B taldea ere badu, Euskal Ligan ari dena. Euskal Ligako A multzoak 1. maila izena hartu du 2015-16an.

Emakumezkoen taldea 

Ordizia Rugby Elkartearen emakumezkoen taldea Euskal Lehen Mailan ari da jokatzen. 2018-19 denboraldian ez dut taldea osatzerik izan. 2019an Landarbaso Rugby Taldea proiektua eratu zuen Atlético San Sebastian, Hernani eta Txingudiko taldeekin batera.

Azken urteak

Ikus, gainera 
 Ordizia Rugby Elkartearen ibilbide historikoa

Kanpo estekak 
 Ordizia Rugby Elkartearen webgunea  

Ordizia Rugby Elkartea